
Valstybinio socialinio draudimo fondo valdybos prie Socialinės apsaugos ir darbo ministerijos direktoriaus

VALSTYBINIO SOCIALINIO DRAUDIMO FONDO VALDYBOS PRIE SOCIALINĖS APSAUGOS IR DARBO MINISTERIJOS 
DOKUMENTŲ TVARKYMO SKYRIAUS NUOSTATAI

I SKYRIUS
BENDROSIOS NUOSTATOS

1. Valstybinio socialinio draudimo fondo valdybos prie Socialinės apsaugos ir darbo ministerijos Dokumentų tvarkymo skyriaus nuostatai (toliau – Nuostatai) nustato Valstybinio socialinio draudimo fondo valdybos prie Socialinės apsaugos ir darbo ministerijos (toliau – Fondo valdyba) Dokumentų tvarkymo skyriaus (toliau – Skyrius) statusą, tikslą, uždavinius, funkcijas, teises ir veiklos organizavimą.
2. Skyrius yra Fondo valdybos administracijos padalinys, pavaldus Fondo valdybos direktoriaus pavaduotojui pagal kuravimo sritį (toliau – direktoriaus pavaduotojas).
3. Skyrius savo veikloje vadovaujasi Lietuvos Respublikos Konstitucija, Europos Sąjungos teisės aktais, Lietuvos Respublikos tarptautinėmis sutartimis, Lietuvos Respublikos įstatymais, kitais Lietuvos Respublikos Seimo priimtais teisės aktais, Lietuvos Respublikos Vyriausybės nutarimais, Lietuvos Respublikos socialinės apsaugos ir darbo ministro įsakymais, Lietuvos vyriausiojo archyvaro įsakymais, Valstybinio socialinio draudimo fondo tarybos nutarimais, Fondo valdybos nuostatais ir šiais Nuostatais, Fondo valdybos direktoriaus įsakymais ir kitais teisės aktais, susijusiais su nustatytų funkcijų vykdymu.
4. Skyriaus valstybės tarnautojams ir darbuotojams, dirbantiems pagal darbo sutartis (toliau – darbuotojai), keliamus reikalavimus ir funkcijas nustato šie Nuostatai ir darbuotojų pareigybių aprašymai.

II SKYRIUS
SKYRIAUS TIKSLAS, UŽDAVINIAI IR FUNKCIJOS

5. Skyriaus veiklos tikslas – suformuoti ir įgyvendinti vieningą Fondo valdybos ir Valstybinio socialinio draudimo fondo valdybos teritorinių skyrių (toliau – Teritoriniai skyriai, kartu – Fondo administravimo įstaigos) dokumentų valdymo politiką bei užtikrinti teisės aktų reikalavimus atitinkantį Fondo valdybos dokumentų valdymą.
6. Pagrindinis Skyriaus uždavinys – formuoti vieningą Fondo administravimo įstaigų dokumentų valdymo politiką, koordinuoti jos įgyvendinimą bei užtikrinti Fondo valdybos dokumentų valdymo organizavimą.
7. Įgyvendindamas uždavinį, Skyrius vykdo šias funkcijas:
7.1. organizuoja ir koordinuoja vieningų Fondo administravimo įstaigų dokumentų valdymo procedūrų įgyvendinimą;
7.2. rengia Fondo valdybos dokumentacijos planą;
7.3. rengia Teritoriniams skyriams skirtą vieningą dokumentacijos planą;
7.4. organizuoja Valstybinio socialinio draudimo fondo administravimo įstaigų socialinio draudimo funkcijų vykdymo dokumentų saugojimo terminų rodyklės atnaujinimą;
7.5. valdo standartizuotus dokumentų šablonus Fondo valdybos informacinėje sistemoje Dokumentų valdymo taikomojoje sistemoje (toliau – DVS); 
7.6. vykdo DVS Fondo valdybos raštinės administravimo funkciją;
7.7. [bookmark: _Hlk239061641]užtikrina Fondo valdybos dokumentų apskaitą, registruoja Fondo valdybos parengtus dokumentus, tvarko siunčiamą korespondenciją, peržiūri ir registruoja gautus dokumentus;
7.8. pagal Fondo valdybos direktoriaus arba jo pavaduotojų rezoliucijas paskirsto dokumentus, Fondo valdybos darbo reglamente numatytais atvejais įrašo Fondo valdybos direktoriaus arba jo pavaduotojų rezoliucijas į DVS, užtikrina DVS užfiksuotų pavedimų (rezoliucijų) vykdymo kontrolę DVS priemonėmis;
7.9. užtikrina Fondo valdybos užbaigtų bylų / archyvinių dokumentų apskaitą ir tvarkymą, rengia bylų apyrašus, tvarko užbaigtų bylų archyvą; 
7.10. organizuoja Fondo valdybos dokumentų vertės ekspertizės atlikimą ir vykdo bylų / dokumentų naikinimą;
7.11. valdo Fondo valdybos dokumentų saugyklas, į kurias Fondo administravimo įstaigos perduoda užbaigtas bylas terminuotam saugojimui;
7.12. reguliuoja interesantų, atvykstančių pas Fondo valdybos direktorių ar jo pavaduotojus, srautą; 
7.13. organizuoja dokumentų vertimo raštu paslaugos teikimą.
8. Skyrius taip pat atlieka šias funkcijas:
8.1. rengia teisės aktų bei kitų dokumentų projektus; 
8.2. Fondo valdybos direktoriui ar Fondo valdybos direktoriaus pavaduotojui pavedus, nagrinėja prašymus ir paklausimus bei rengia atsakymų į juos projektus;
8.3. dalyvauja įgyvendinant veiklos planavimo ir vertinimo, rizikos, kokybės valdymo, korupcijos prevencijos procedūras ir Skyriaus dokumentų tvarkymo ir apskaitos procedūras;
8.4. konsultuoja Fondo administravimo įstaigų valstybės tarnautojus ir darbuotojus, teikia jiems metodinę pagalbą pagal Skyriaus kompetenciją;
8.5. rengia užsakymus Fondo valdybos informacinės sistemos keitimui ir tobulinimui, dalyvauja testuojant Fondo valdybos informacinės sistemos keitimus;
8.6. nustato Skyriaus poreikį pirkimams ir teikia paraiškas pirkimų planui sudaryti (papildyti), rengia perkamų prekių, paslaugų ir darbų viešojo pirkimo paraiškas, dalyvauja viešojo pirkimo procedūrose arba jas vykdo;
8.7. bendradarbiauja su valstybės valdžios ir valdymo institucijomis bei įstaigomis, savivaldybių institucijomis ir įstaigomis bei kitomis įstaigomis, įmonėmis ar organizacijomis;
8.8. atstovauja Fondo valdybai valstybės valdžios ir valdymo institucijose bei įstaigose, savivaldybių institucijose ir įstaigose, kitose įstaigose, įmonėse bei organizacijose pagal Skyriaus kompetenciją, Fondo valdybos direktoriui pavedus;
8.9. vykdo kitas teisės aktų nustatytas funkcijas, Fondo valdybos direktoriaus ar Fondo valdybos direktoriaus pavaduotojo pavedimus.

III SKYRIUS
SKYRIAUS TEISĖS

9. Skyrius, įgyvendindamas jam nustatytus uždavinius ir vykdydamas funkcijas, turi teisę: 
9.1. gauti Skyriaus funkcijoms vykdyti reikalingus duomenis ir informaciją iš kitų Fondo valdybos administracijos padalinių ir Teritorinių skyrių;
9.2. gauti iš kitų Fondo valdybos administracijos padalinių ir Teritorinių skyrių pasiūlymus, pastabas ar išvadas dėl Skyriaus rengiamų teisės aktų ir kitų dokumentų projektų;
9.3. teikti siūlymus Fondo valdybos direktoriui ir jo pavaduotojams dėl teisės aktų pakeitimų skyriaus veiklos sričiai priskirtais klausimais;
9.4. [bookmark: _Hlk173947285]teikti siūlymus Fondo valdybos direktoriui ir jo pavaduotojams dėl Skyriaus darbo organizavimo tobulinimo;
9.5. naudotis kitomis Lietuvos Respublikos įstatymų ir kitų teisės aktų nustatytomis teisėmis.

IV SKYRIUS
SKYRIAUS VEIKLOS ORGANIZAVIMAS 

10. [bookmark: _Hlk239084998]Skyriaus darbas organizuojamas vadovaujantis Fondo valdybos metiniu ir kitais veiklos planais, šiais Nuostatais, norminiais teisės aktais ir Fondo valdybos vidaus tvarkomis.
11. Skyriui vadovauja Skyriaus vedėjas (toliau – Vedėjas), kuris yra tiesiogiai pavaldus ir atskaitingas Fondo valdybos direktoriaus pavaduotojui.
12. Vedėjas:
12.1. [bookmark: _Hlk235200865]organizuoja Skyriaus veiklą ir užtikrina Skyriaus uždavinių ir funkcijų įgyvendinimą;
12.2. [bookmark: _Hlk220527308]paskirsto užduotis Skyriaus darbuotojams, stebi jų vykdymą ir teikia grįžtamąjį ryšį;
12.3. užtikrina Skyriaus veiklos koordinavimą su kitais Fondo valdybos administracijos padaliniais;
12.4. teikia Fondo valdybos direktoriaus pavaduotojui pasiūlymus dėl Skyriaus veiklos ir darbo organizavimo tobulinimo;
12.5. vykdo kitas savo pareigybės aprašyme ir kituose teisės aktuose nustatytas funkcijas bei Fondo valdybos pavedimus.
13. Nesant Vedėjo, jis pavaduojamas Fondo valdybos direktoriaus nustatyta tvarka.
14. Skyriaus darbuotojai yra tiesiogiai pavaldūs Vedėjui ir privalo tinkamai bei laiku atlikti jų pareigybės aprašymuose nustatytas funkcijas, vykdyti pavedimus, laikytis  teisės aktų ir vidaus tvarkos reikalavimų.
15. Skyriaus veiklą kontroliuoja Fondo valdybos direktoriaus pavaduotojas teisės aktų nustatyta tvarka.

